El Teatre Romano acull la XIV gala AFACAM
10 d’agost 2018

![](/media/ystev1d4/83c_gala_xiv_afacam_ultimo.jpg)  

La tradicional gala que celebra l'associació AFACAM per a lluitar contra l'alzheimer se celebrarà el diumenge 12 d'agost en el Teatre Romà dins del programa de Sagunt a Escena. Esta catorzena edició de la gala començarà a les 22.30 hores.

  

Actuaran com a artistes convidats Emilio Solo; Sergio Rodríguez, guanyador del festival “Buscamos tu voz”; Felipe Garpe, guanyador de “Yo soy Nino Bravo”; Antonio Romero, finalista de “Lluvia de estrellas”; i la guanyadora de “La Voz Kids 2018”, Melani. A més, també actuaran Samuel, Antonio Pecino, Toni Blasco, Inés Richarte amb Jorge Antonio Gago Alabau al teclat, Nino Ferry, Juanka Fernández, Juan Muñoz i altres artistes convidats.

  

Els assistents podran aconseguir les entrades anticipades amb un preu donatiu de 10 € a Sagunt, al Port de Sagunt i Puçol. A Sagunt les podran recollir en l'Antiga Casa Reig, la perruqueria Renau, Coses Rosi, la farmàcia Avelina, Saneamientos Anguita, Merceria Botons, Modes Concha i Paqueteria NO-IS. Al Port de Sagunt podran adquirir-se en La Costurera, Zapatería Ancho 13, Diseño Ópticas, Bodegas Micó, Estanc Nº2 i farmàcia Mª Dolores Vidal. A Puçol, en el Centre Convivència 3ª Edat.

  

A més, el mateix dia de la gala en la façana principal del Teatre Romà també es podran obtindre les entrades a partir de les 20.00 hores. Per a acudir a l'esdeveniment s'habilitarà des de les 21.30 fins a les 22.15 hores un tren turístic gratuït.

*   [](http://www.facebook.com/sharer.php?u=https://aytosagunto.es/va/actualitat/el-teatre-romano-acull-la-xiv-gala-afacam/ "Facebook")
*   [](http://twitter.com/share?url=https://aytosagunto.es/va/actualitat/el-teatre-romano-acull-la-xiv-gala-afacam/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-teatre-romano-acull-la-xiv-gala-afacam/ "Linked In")
*   [](mailto:?body=https://aytosagunto.es/va/actualitat/el-teatre-romano-acull-la-xiv-gala-afacam/)